Diari Oficial de la Generalitat Valenciana


Sumari del DOGV 8902, del 10-09-2020 (2020/7120)

RESOLUCIÓ de 26 d'agost de 2020, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponent a l'expedient 30/1224-DNQ Silla.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8902

Data del DOGV
:   10-09-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/7120


Data del document
:   26-08-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Silla
    * pla d'urbanisme

RESOLUCIÓ de 26 d'agost de 2020, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponent a l'expedient 30/9069-WWJ Silla. [2020/7120]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 30/4968-CPI Silla  
  
«Informe ambiental i territorial estratègic  
Tràmit: avaluació ambiental de canvi substancial de la modificació puntual número 14 del PGOU.  
Promotor: Ajuntament de Silla  
Autoritat substantiva: Comissió Territorial d'Urbanisme  
Localització: Silla (València)  
Expedient: 30/5773-API  
  
La Comissió d'Avaluació Ambiental, en sessió celebrada el 12 de desembre de 2019, va adoptar l'acord següent:  
Vista la proposta d'informe ambiental i territorial estratègic complementari de l'avaluació ambiental de canvi substancial de la modificació puntual número 14 del PGOU de Silla en els termes següents:  
  
A) Documentació aportada  
Amb data 18 d'octubre de 2019 es rep en el Servei d'Avaluació Ambiental Estratègica de la Subdirecció General d'Avaluació Ambiental, sol·licitud de l'Ajuntament de Silla d'emissió d'informe, d'acord amb l'article 57.1.c de la Llei 5/2014, de 25 de juliol, d'ordenació del territori, urbanisme i paisatge (LOTUP), respecte del canvi substancial introduït en la versió final de la modificació puntual número 14 del PGOU, prèviament a la seua aprovació definitiva per la Comissió Territorial d'Urbanisme de València.  
Es remet certificat del Decret de l'Alcaldia 1513/2019, de 4 d'octubre, de modificació puntual número 14 del PGOU de Silla, introducció de canvis substancials: informació pública. Aquest decret reprodueix literalment els informes de l'arquitecte municipal de Silla, de 27 d'agost de 2019, i del TAG d'urbanisme de 3 d'octubre de 2019.  
S'hi adjunta documentació tècnica dels canvis introduïts, que consta de:  
- Annex IV. Càlcul dels estàndards dotacionals globals.  
- Plànols dels canvis substancials:  
· Plànol O-06m Ordenació-Alineacions i rasants. Versió final MP-14.  
· Plànol O-06m Ordenació-alineacions i rasants. Versió final rectificada MP-14.  
  
B) Planejament vigent  
El Pla General de Silla va ser aprovat definitivament mitjançant acord de la Comissió Territorial d'Urbanisme de 14 d'octubre de 1992 (no va ser sotmés a avaluació ambiental), i es va aprovar el 16 d'abril de 2003 l'Homologació a la LRAU, on, entre altres aspectes, s'adaptava la zonificació del SNU a la Llei 4/1992 i 2/1997 de SNU (exp. 99/0753-SQW).  
  
C) Canvi substancial de la modificació puntual número 14 del PGOU de Silla: objecte i justificació  
Es proposa canvi substancial de la modificació puntual número 14 del PGOU de Silla, actualment en tramitació.  
C.1. Antecedents. La modificació puntual número 14 té per objecte:  
  
1. La inclusió de 2 noves fitxes en el Catàleg de Proteccions del PGOU: per al panteó de la Catarra en el cementeri municipal i per al jaciment arqueològic de la Font del Gat, localització en la imatge inferior, números 3 i 4 respectivament.  
2. Requalificació de la UE1.2 Dotacional, en part a sòl residencial nucli urbà, i la resta a espai lliure de la xarxa secundària JLS.  
3. Requalificació de la parcel·la de xarxa primària de dotacions públiques RDP-2.3 cinema King a ús terciari/recreatiu TER.  
La modificació puntual número 14 del PGOU de Silla va ser avaluada ambientalment, i en data 29 de setembre de 2016, la Comissió d'Avaluació Ambiental va emetre informe ambiental i territorial estratègic (IATE) favorable en el procediment simplificat d'avaluació ambiental i territorial d'aquesta, d'acord amb l'annex VIII de la LOTUP per no tindre efectes significatius desfavorables sobre el medi ambient, i correspon continuar la tramitació d'aquesta segons la seua normativa sectorial.  
C.2. Objecte i justificació dels canvis substancials proposats. S'introdueixen canvis substancials en la versió final de la modificació puntual número 14, per a atendre el requeriment de la cap de secció de planejament de la Conselleria de Política Territorial, Obres Públiques i Mobilitat, que sol·licita que s'incloga en la documentació de la modificació puntual un annex de càlcul dels estàndards dotacionals, justificatiu de l'equilibri entre les dotacions públiques i l'edificabilitat total del planejament vigent i la modificació puntual proposada, en compliment de l'article 63.3 de la LOTUP.  
  
D) Característiques del canvi substancial de la modificació puntual número 14  
Segons s'indica en l'informe de l'arquitecte municipal de 27 d'agost de 2019, amb la finalitat de mantindre l'equilibri en el planejament vigent entre les dotacions públiques i l'aprofitament lucratiu, s'ha minorat l'aprofitament lucratiu de l'ús terciari i incrementat la xarxa secundària de dotacions públiques amb la inclusió de l'espai lliure públic (ELS-1) amb una superfície 500 m²s.  
  
  
E) Consultes  
Vista la naturalesa i l'abast dels canvis introduïts en la modificació puntual número 14 ja avaluada ambientalment, no es procedeix a realitzar consultes a altres administracions públiques.  
  
F) Identificació i valoració de possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certitud en la determinació de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d i 51.1 de la LOTUP, si escau.  
  
El canvi que es proposa afecta únicament sòl urbà consolidat del centre històric de Silla.  
Es proposa introduir un canvi a la proposta de modificació puntual número 14 del PGOU vigent a Silla, per la qual es requalifica la parcel·la de xarxa primària de dotacions públiques RDP-2.3 a parcel·la d'ús terciari/recreatiu TER, sense modificar la seua superfície de 2.106 m²; i es proposa ara com a parcel·la TER i parcel·la de la xarxa secundària de dotacions públiques ELS-1:  
  
PGOU vigent Proposta MP núm.14 del PGOU Canvi de la proposta MP núm.14  
RDP-2.3  
Superfície 2.106 m² TER  
Superfície 2.106 m² TER  
 Superfície 1.606 m²  
 ELS-1  
Superfície 500 m²  
  
  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, els canvis introduïts en la modificació puntual, ja avaluada, no estableixen el marc per a projectes i altres activitats subjectes a avaluació d'impacte ambiental; no influeix en altres plans o programes; no té incidència en el model territorial vigent en el municipi, no afecta elements del patrimoni; incideixen sobre un àmbit urbà i únicament suposen un reajustament de l'edificabilitat terciària i l'establiment d'una nova alineació de la parcel·la d'ús terciari; en conseqüència els canvis ara introduïts en la modificació proposada ja avaluada no suposen afeccions ambientals significatives sobre el medi ambient.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
H) Proposta d'acord complementari a l'informe ambiental i territorial estratègic emés per la Comissió d'Avaluació Ambiental el 29 de setembre de 2016  
Analitzada la proposta de canvi substancial de la modificació puntual número 14 del PGOU de Silla (València), segons estableix l'article 51.2.b de la LOTUP i tenint en compte els criteris de l'annex VIII d'aquesta llei, es considera que el canvi substancial proposat no presenta cap afecció ambiental significativa nova respecte de les ja avaluades en l'informe ambiental i territorial estratègic emés per la Comissió d'Avaluació Ambiental en data 29 de setembre de 2016, per la qual cosa s'emet el present informe ambiental i territorial estratègic complementari.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la modificació puntual número 14 del PGOU de Silla en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tot el que antecedeix, la Comissió d'Avaluació Ambiental acorda emetre informe ambiental i territorial estratègic complementari favorable en el procediment simplificat d'avaluació ambiental i territorial estratègica d'avaluació ambiental de canvi substancial de la modificació puntual número 14 del PGOU, per considerar que no té efectes significatius en el medi ambient.  
Notificar als interessats que en contra de la present resolució, per no ser un acte definitiu en via administrativa, no és possible cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
La qual cosa se'ls notifica perquè en prenguen coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes exactes que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 20 de desembre de 2019.- El secretari de la Comissió d'Avaluació Ambiental: José del Valle Arocas.»  
  
València, 26 d'agost de 2020.- El director general de Medi Natural i d'Avaluació Ambiental: Benjamín Pérez Rocher.